
        Republika Hrvatska
      Trgovački sud u Zadru
Zadar, Dr. Franje Tuđmana 35

R E P U B L I K A  H R V A T S K A

R J E Š E N J E

	Trgovački sud u Zadru, po sutkinji Tini Grgas, u predstečajnom postupku radi sklapanja predstečajne nagodbe nad predstečajnim dužnikom BOROVI POTOCI d.o.o., Starigrad (Općina Starigrad), OIB: 38662660118, odlučujući o prijedlogu vjerovnika INCEA S.p.A., Napoli, Centro Direzionale Isola A/7, Italija, OIB: 01976009356 za ispravak rješenja ovog suda poslovni broj gornji od 13. srpnja 2017., 23. svibnja 2018. 

r i j e š i o   j e

I. Ispravlja se rješenje ovoga suda poslovni broj 3 .Stpn-34/2016-12 od 13 srpnja 2017. na način da se na drugoj i šestoj stranici istog OIB vjerovnika INCEA S.p.A., Napoli, Centro Direzionale Isola A/7, Italija, umjesto pogrešno označenog 03304400637 sada ispravno označava kao OIB: 01976009356. 
II. U preostalom dijelu rješenje ovog suda iz točke I. izreke ove odluke ostaje neizmijenjeno. 
Obrazloženje

	Rješenjem ovoga suda poslovni broj 3. Stpn-34/2016-12 od 13. srpnja 2017. koje je postalo pravomoćno 29. srpnja 2017., odobreno je sklapanje predstečajne nagodbe nad uvodno označenim dužnikom. 
	Podneskom od 24. kolovoza 2017. vjerovnik S.p.A., Napoli, Centro Direzionale Isola A/7, Italija je predložio ovome sudu ispravak navedenog rješenja budući je njegov OIB u istom pogrešno označen. 
	Naime, odredbom čl. 342. Zakona o parničnom postupku (Narodne novine broj 25/13 i 89/14-u nastavku teksta: ZPP) koja se na odgovarajući način primjenjuje i u predmetnom predstečajnom postupku, propisano je da će pogreške u imenima i brojevima, i druge očite pogreške u pisanju i računanju, ispraviti sudac pojedinac u svako doba.  
	S obzirom da je uvidom u potvrdu Ministarstva financija, Porezne uprave utvrđeno da OIB navedenog vjerovnika ispravno glasi: 01976009356 te da je očitom omaškom u pisanju isti u predmetnom rješenju pogrešno označen, to je predmetno rješenje u navedenom dijelu trebalo ispraviti temeljem odredbe čl. 342. ZPP-a te donijeti odluku kao u točki I. i II. izreke ovog rješenja.

U Zadru 23. svibnja 2018. 


Za točnost otpravka-ovlaštena službenica:                                       Sutkinja:
Nena Mužanović                                                                               Tina Grgas, v.r.



UPUTA O PRAVNOM LIJEKU: 
Protiv ovog rješenja dopuštena je žalba u roku od 8 dana od dostave istog. Žalba se podnosi u tri istovjetna  primjerka putem ovog suda, a o istoj odlučuje Visoki trgovački sud Republike Hrvatske u Zagrebu.



Dostaviti: 
Svim sudionicima postupka putem e-Oglasne ploče suda

